कक्राझार जिल्लानि परबतज’रा महकुमानि सिङाव थानाय 1 नं परबतज’रा बियाबनि सिङाव थानाय मिरु आइजो बिपिएफनि बानजायनायाव दिनै टिपकाय गेलेग्रा फोथाराव मोनसे आइजोफोरनि सुबुं गौमा खुंफुङो। बे हाबाफारियाव गाहाइ आलासि महरै बाहागो लायो ड: अनजालि दैमारी आरो पि. जे. ए. सि. बि. एम नि गाहाइ बोसोनगिरि गंगाद’र रामसियारि, अबर’ आफादनि मोनसे समनि दैदेनगिरि रफिख आहमेदमोनजों लोगोसे बे बियाबनिनो बिजाथि मुन मुन ब्रह्ममोना। मुन मुन ब्रह्मआ फोरमायथियोदि फैगौ बिटिसि बिसायख’थिआव गावनि देरहागोना रोखा आरो बिपिएफ दोलोआनो 4 थि खेबनि थाखाय सोरखार दागोन बेबो जौसे जौखोन्दो रोखा आरो गावनि बियाबआव गाव देरहायोबा 40 जौखोनदोखौनो आलादायै आइजोफोरनि जौगानायनि हाबा मावगोन होननानै रोखायै बुंथियो।